അഹങ്കാരം പാടില്ല, സ്വഭാവം കുറ്റമറ്റതാകണം സംഘങ്ങളിലെ വ്യാജന്മാര്ക്ക് പിടിവീഴും ക്രമക്കേട് തടയാന് ശക്തമായ നടപടി കണ്ണൂര്: തൃശ്ശൂര് കരുവന്നൂര് സഹകരണ ബാങ്കിലെ തട്ടിപ്പിന്റെ പശ്ചാത്തലത്തില് സഹകരണ സംഘം ജീവനക്കാര്ക്ക് പെരുമാറ്റച്ചട്ടം തയ്യാറായി. സഹകരണ ബാങ്കുകളിലെയും മറ്റു പ്രാഥമിക സംഘങ്ങളിലെയും ജീവനക്കാര് ഉപഭോക്താക്കളോട് നല്ല രീതിയില് പെരുമാറണമെന്നും അഹങ്കാരത്തിന്റെ ഭാഷയില് സംസാരിക്കാന് പാടില്ലെന്നും സഹകരണ സംഘം റജിസ്ട്രാറുടെ ഉത്തരവില് പറയുന്നു. അതുപോലെ തന്നെ വിവിധ സ്വാധീനങ്ങള് ഉപയോഗിച്ച് വ്യാജ സര്ട്ടിഫിക്കറ്റുകളിലൂടെ നിയമനം നേടിയവരും സഹകരണ മേഖലയില് ജോലിക്കാരായി പ്രവര്ത്തിക്കുന്നുണ്ട്. അത്തരക്കാരെ കണ്ടെത്താനുള്ള നടപടികള് തുടങ്ങിയിട്ടുണ്ടെന്നും പിടിവീഴുമെന്നും ഉത്തരവില് മുന്നറിയിപ്പുണ്ട്. പുതുതായി ജോലിയില് പ്രവേശിക്കുന്നവരുടെ വിദ്യാഭ്യാസ സര്ട്ടിഫിക്കറ്റുകളുടെ അറ്റസ്റ്റഡ് കോപ്പി അതത് സ്ഥാപനങ്ങളില് കൃത്യമായി സൂക്ഷിക്കണം. കൂടാതെ ഇതിന്റെ പകര്പ്പ് അതത് താലൂക്ക് അസിസ്റ്റന്റ് രജിസ്ട്രാര്മാര്ക്ക് അയയ്ക്കണമെന്നും കര്ശനമായി നിര്ദ്ദേശമുണ്ട്. മറ്റു നിര്ദേശങ്ങള് ഇങ്ങനെ സഹകരണ സ്ഥാപനത്തില് ഒരു സെക്ഷനിലെ ജീവനക്കാരനുള്ള പരമാവധി കാലാവധി രണ്ട് വര്ഷം. കമ്ബ്യൂട്ടര്, ഡിജിറ്റല് സംവിധാനത്തില് പ്രവര്ത്തിക്കുന്ന സ്ഥാപനത്തിലെ അനുബന്ധ സംവിധാനങ്ങളുടെ പാസ്വേഡ് ഇടക്കിടെ നിര്ബന്ധമായും മാറ്റണം. സോഫ്റ്റ്വെയറുകളുടെ സുരക്ഷാമാനദണ്ഡങ്ങള് ഭരണ സമിതി വിലയിരുത്തുകയും സുരക്ഷ ഓഡിറ്റിംഗ് അംഗീകൃത ഏജന്സി വഴി നിര്വഹിക്കുകയും വേണം ഇന്റേണല് ഓഡിറ്റര് തസ്തികകള് നിലവിലുള്ള സ്ഥാപനങ്ങളില്, മേല് ഉദ്യോഗസ്ഥന് സ്ഥാപനത്തിന്റെ പ്രവര്ത്തന സമയവും ഹാജര് നിലയും യഥാസമയം പ്രതിമാസം ഭരണ സമിതിയെ രേഖാമൂലം അറിയിക്കണം ക്രിമിനല് കേസ് സാമ്ബത്തിക ക്രമക്കേടുകള്, പണാപഹരണം, വായ്പാതട്ടിപ്പ്, സ്വര്ണത്തട്ടിപ്പ് എന്നിവ ശ്രദ്ധയില്പ്പെട്ടാല് ഉടന് ക്രിമിനല് കേസ് രജിസ്റ്റര് ചെയ്യും. സംസ്ഥാനത്തെ മുഴുവന് സഹകരണ സ്ഥാപനങ്ങളിലും അടിയന്തരമായി പരിശോധന നടത്തി ക്രമക്കേടുകള് ബോദ്ധ്യപ്പെട്ടാല് റിപ്പോര്ട്ട് ചെയ്യാനും നിര്ദ്ദേശം നല്കിയിട്ടുണ്ട്. . ക്രിമിനല്സ്വഭാവമുള്ള സംഭവങ്ങള് ശ്രദ്ധയില്പ്പെട്ടാല് ഉടന് ലോക്കല് പൊലീസിനെയോ മറ്റ് ഏജന്സികളേയോ അറിയിക്കുമെന്നും ഉത്തരവില് പറയുന്നു.